РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/153-14

24. јун 2014. године

Б е о г р а д

ЗАПИСНИК

СА 14. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 24. ЈУНА 2014. ГОДИНЕ

Седница је почела у 13,05 часова.

Седницом је председавао Зоран Бабић, председник Одбора.

Седници су присуствовали чланови Одбора: Петар Петровић, Катарина Ракић, Александар Марковић, Олгица Батић, Милисав Петронијевић, Саша Максимовић, Верољуб Матић, Обрад Исаиловић, Дарко Лакетић и Драгана Баришић.

Седници је присуствовала Мира Петровић, заменик Милана Кркобабића.

Седници нису присуствовали чланови Одбора: Милан Кркобабић, Ђорђе Милићевић, Снежана Маловић, Весна Мартиновић, Љубиша Стојмировић и Душица Стојковић.

На предлог председника, Одбор је већином гласова утврдио следећи

Д н е в н и р е д:

1. Захтев Фискалног савета за давање сагласности за ангажовање лица по уговору о привременим и повременим пословима (21 број 112-2086/14 од 23. јуна 2014. године);

2. Разно.

**Прва тачка дневног реда**: Захтев Фискалног савета за давање сагласности за ангажовање лица по уговору о привременим и повременим пословима (21 број 112-2086/14 од 23. јуна 2014. године)

Владимир Вучковић, члан Фискалног савета, образложио је члановима и заменицима чланова Одбора захтев који је Фискални савет упутио Одбору ради добијања сагласности за додатно радно ангажовање пет лица по уговору о привременим и повременим пословима, почев од 30. јуна до краја 2014. године. У наставку свог излагања објаснио је разлоге због којих Фискални савет, и поред систематизованих радних места према Правилнику о унутрашњем уређењу и систематизацији радних места у својим стручним службама мора додатно да ангажује пет лица по уговору о привременим и повременим пословима, што чини више од 10% од укупног броја запослених на неодређено време.

Дискусије није било.

На предлог председника, Одбор је већином гласова дао сагласност Фискалном савету за додатно радно ангажовање пет лица по уговору о привременим и повременим пословима, ради несметаног обављања стручних послова из делокруга рада Фискалног савета.

**Друга тачка дневног реда**: Разно

У оквиру ове тачке дневног реда није било питања нити предлога.

\*\*\*

Седница је завршена у 13,15 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић